Αλμπέρτο Μοράβια

Ο **Αλμπέρτο Μοράβια** (*Alberto Moravia*, ψευδώνυμο του *Alberto Pincherle*, 28 Νοεμβρίου 1907 - 26 Σεπτεμβρίου 1990) ήταν Ιταλός συγγραφέας, πεζογράφος και δημοσιογράφος.

## Βιογραφία
Καταγόταν από εύπορη μεγαλοαστική οικογένεια της Ρώμης. Στα 16 του προσβλήθηκε από φυματίωση και για δυο χρόνια έμεινε σε σανατόριο όπου συμπλήρωσε μόνος του την μόρφωσή του. Εργάστηκε μετά ως δημοσιογράφος στο Τορίνο και στο Λονδίνο.

Στα 22 του δημοσιεύτηκαν *Οι Αδιάφοροί* του, απεικόνιση της ηθικής κατάπτωσης στην οποία οδηγείται μια μεσοαστική οικογένεια χωρίς αρχές, έργο που προκάλεσε αίσθηση για την ωμή περιγραφή της νεανικής ιδίως διαφθοράς.

Σύζυγός του από το 1941 μέχρι το 1962 ήταν η συγγραφέας Έλσα Μοράντε. Το 1984 εξελέγη ευρωβουλευτής του Κομμουνιστικού Κόμματος Ιταλίας.

Τα μυθιστορήματα και τα διηγήματά του εξετάζουν την μοναξιά και την ανθρώπινη αλλοτρίωση, την έλλειψη δημιουργικού ενδιαφέροντος (*La noia*, 1960) και την προσπάθεια διαφυγής μέσω του γενετήσιου ενστίκτου χωρίς βαθύτερα αισθήματα. Το λιτό και χωρίς εξωραϊσμούς ύφος του και οι χαρακτήρες που είχε δημιουργήσει τον κατατάσσουν ανάμεσα στους σημαντικότερους πεζογράφους της εποχής του.

## Θέματα και λογοτεχνικό στυλ
Η ηθική ξηρότητα, η υποκρισία της σύγχρονης ζωής και η αδυναμία των ανθρώπων να βρουν την ευτυχία με τους παραδοσιακούς τρόπους, όπως είναι η αγάπη και ο γάμος, είναι τα βασικά θέματα στα έργα του Αλμπέρτο Μοράβια. Συνήθως αυτές οι καταστάσεις είναι τυπικά παραδείγματα της μεσοαστικής τάξης· ο γάμος είναι ο στόχος σε κάποια έργα όπως στο Disobedience ("Ανυπακοή") και στο L'amore coniugale ("Ο γαμήλιος έρωτας"). Η αλλοτρίωση είναι το θέμα σε άλλα έργα όπως στο Il disprezzo ("Η περιφρόνηση") και στο La noia ("Η πλήξη"), παρά την καταγραφή των γεγονότων από μια λογική και ρεαλιστική οπτική. Τα πολιτικά θέματα είναι συχνά παρόντα: ένα παράδειγμα είναι το έργο La Romana ("Η Γυναίκα της Ρώμης"), όπου περιγράφεται η ιστορία μιας πόρνης η οποία είναι μπλεγμένη στο φασιστικό καθεστώς και σε ένα κύκλωμα συνωμοσίας. Ο ακραίος σεξουαλικός ρεαλισμός στο έργο La noia εισήγαγε τα πειραματικά έργα της δεκαετίας του '70.

Το ύφος γραφής του Μοράβια θεωρήθηκε εξαιρετικά άκαμπτο και αδέσμευτο ενώ χαρακτηριζόταν από στοιχειώδη, συνηθισμένα λόγια μέσα σε μια περίπλοκη σύνταξη. Δημιουργείται μια περίεργη διάθεση μέσω της ανάμειξης προτάσεων που η καθεμιά συνιστά την περιγραφή μιας ενιαίας ψυχολογικής παρατήρησης. Στα μεταγενέστερα μυθιστορήματά του ο εσωτερικός μονόλογος κυριαρχεί.

## Επιλογή έργων

;Μυθιστορήματα
* *Gli indifferenti* (Οι αδιάφοροι, 1929)
::—μτφ. Σπύρος Βυζαντινός (εκδ. "Δωρικός", 1971)
* *La mascherata* (Η μασκαράτα, 1941)
* *Agostino* (Αγκοστίνο, 1944)
::—μτφ. Μάρθα Σαλάκου (εκδ. "Οδυσσέας", 1981)
* *La romana* (Η γυναίκα της Ρώμης, 1947)
* *La disubbidienza* (Η ανυπακοή, 1948)
* *L'amore coniugale* (Ο γαμήλιος έρωτας, 1949)
::—μτφ. Ξ.Ι.Καρακάλος (εκδ. "Μαρή", 1970)
* *Il conformista* (Ο κονφορμιστής, 1951)
* *Il disprezzo* (Η περιφρόνηση, 1954)
::—μτφ. Σοφία Μαυρόχη (εκδ. "Γ.Σίσκος", χχ)
* *La ciociara* (Η χωριάτισσα, 1957)
::—μτφ. Αριστ. Καντάς & Π. Σκαφίδα-Καντά (εκδ. "Οδυσσέας", 1982)
* *La noia* (Η πλήξη, 1960)
::—μτφ. Κωστούλα Μητροπούλου (εκδ. "Σ.Ι.Ζαχαρόπουλος", 1969)
L' attenzione (Η προσήλωση, 1965)

- μτφ. Δημήτρης Παπαδημητρίου (εκδ. "ΚΡΙΤΙΚΗ" , 2021)
* *Io e lui* (Εγώ και αυτός, 1971)
::—μτφ. Έρη Κανδρή (εκδ. "Σ.Ι.Ζαχαρόπουλος", 1971, 1978)
* *La vita interiore* (Η εσωτερική ζωή, 1978)
* *1934* (1982)
::—μτφ. Κ.Κυριακίδου-Καφετζή (εκδ. "Εξάντας", 1984)
* *La tempesta* (Η θύελλα, 1984)
* *L'uomo che guarda* (Ο άνθρωπος που κοιτάζει, 1986)
::—μτφ. Θαν. Μετσιμενίδης (εκδ. "Σ.Ι.Ζαχαρόπουλος", 1986)
* *Il viaggio a Roma* (Το ταξίδι στη Ρώμη, 1988)
::—μτφ. Θαν. Μετσιμενίδης (εκδ. "Σ.Ι.Ζαχαρόπουλος", 1990)

;Συλλογές διηγημάτων 
* *La bella vita* (Η ωραία ζωή, 1935), 11 διηγήματα 
* *L'imbroglio* (Η εμπλοκή, 1937) 
::—μτφ. Μπάμπης Γραμμένος (εκδ. "Άγκυρα", 1970, 1973, 1976, 1980), στον τόμο «Κουρασμένη εταίρα και άλλα διηγήματα»
* *I sogni del pigro* (Τα όνειρα του τεμπέλη, 1940), διηγήματα, μύθοι, αλληγορίες
* *L'amante infelice* (Ο άτυχος εραστής, 1943) 
::—μτφ. Μπάμπης Γραμμένος (εκδ. "Άγκυρα", 1970, 1973, 1976, 1980), στον τόμο «Κουρασμένη εταίρα και άλλα διηγήματα»
* *Racconti romani* (Ρωμαϊκά διηγήματα, 1954) 
* *L'epidemia. Racconti surrealisti e satirici* (Η επιδημία. Διηγήματα σουρεαλιστικά και σατιρικά, 1956) 
* *Cortigiana stanca* (Κουρασμένη εταίρα)
::—μτφ. Μπάμπης Γραμμένος (εκδ. "Άγκυρα", 1970, 1973, 1976, 1980), στον τόμο «Κουρασμένη εταίρα και άλλα διηγήματα»
* *l mondo è quello che è* (Ο κόσμος είναι αυτός που είναι, 1966) 
* *Il paradiso* (Ο παράδεισος, 1970)
::—μτφ.Έρη Κανδρή (εκδ. "Σ.Ι.Ζαχαρόπουλος", 1979)
* *Un'altra vita* (Μια άλλη ζωή, 1973)
* *La villa del venerdì* (Η βίλλα της Παρασκευής, 1990) 
::—μτφ. Θαν. Μετσιμενίδης (εκδ. "Σ.Ι.Ζαχαρόπουλος", 1991)

;Δοκίμια
* *La speranza, ossia Cristianesimo e Comunismo* (Η ελπίδα, ή Χριστιανισμός και Κομμουνισμός, 1944)
* *Un mese in URSS* (Ένας μήνας στην ΕΣΣΔ, 1958)
* *Un'idea dell'India* (Μια ιδέα της Ινδίας, 1962)
* *L'uomo come fine* (Ο άνθρωπος ως σκοπός, 1964)
* *La rivoluzione culturale in Cina* (Η πολιτιστική επανάσταση στην Κίνα, 1967)
* *Un miliardo di anni fa...* (Πριν από ένα δισεκατομμύριο χρόνια, 1979)
* *L'inverno nucleare* (Ο πυρηνικός χειμώνας, 1986)

## Παραπομπές


## Πήγες
* Accrocca, E.F. *Roma allo specchio nella narrativa Italiano da De Amicis al primo Moravia, Istituto Storia Romana, Rome 1958*. Reprinted in Giuliano Dego, Moravia (Writers and Critics Series), Oliver & Boyd, Edinburgh 1966, page 3, ASIN B0000CN5PF
* Viola, Carmelo R. (1991). "Alberto Moravia o del "realismo borghese"". *Fermenti* (in Italian). Rome: Fermenti Editricce (203)
* Dego, Giuliano (1966). *Moravia (Writers and Critics Series)*. Edinburgh: Oliver & Boyd. Foreword
* Burnside, John (8 July 2011). "My hero Alberto Moravia". *The Guardian*. Guardian News and Media
* Rose, Peter Isaac (2005). *The Dispossessed: An Anatomy Of Exile*. Amherst & Boston: University of Massachusetts Press. pp. 138–139
* Moravia, Aberto (1985). *L’uomo che guarda*. Milan: Bompiani. Foreword by Giorgio Cavallini
* https://www.nobelprize.org/nomination/archive/show_people.php?id=6403

## Εξωτερικοί σύνδεσμοι

* The Paris Review Interview
* Petri Liukkonen. "Alberto Moravia". ''Books and Writers''
* Listen to ''Pioggia di Maggio'' by Alberto Moravia  free download on mp3
* Listen to ''Romolo e Remo'', one of Moravia's *Racconti Romani*
* PEN International

Κατηγορία:Ιταλοί μυθιστοριογράφοι
Κατηγορία:Ιταλοί διηγηματογράφοι
Κατηγορία:Ιταλοί δοκιμιογράφοι
Κατηγορία:Ιταλοί δημοσιογράφοι